**ELŐTERJESZTÉS**

**Szombathely Megyei Jogú Város Közgyűlésének 2023. március 30-i ülésére**

**Javaslat a Szombathelyi Kézilabda Klub és Akadémia új kézilabda-csarnoka építésével kapcsolatos döntés meghozatalára**

Szombathely Megyei Jogú Város Közgyűlése a 7/2022. (I.27.) Kgy. számú határozatában kinyilvánította szándékát arra nézve, hogy ingyenesen ingatlant biztosít elsődlegesen a kézilabda utánpótlás számára edzőcsarnok építése céljából azzal, hogy a terület biztosítására a projekt megvalósításához szükséges támogatói okirat kiállítását követően kerüljön sor.

A SZOVA Nonprofit Zrt. Igazgatósága a 19/2022. (V.11.) számú IG határozat alapján hozzájárult, a Közgyűlés pedig a 189/2022. (V.26.) Kgy. sz. határozatával jóváhagyta, hogy a Szombathelyi Kézilabda Klub és Akadémia a Magyar Kézilabda Szövetség felé a látvány-csapatsportok támogatásának keretén belül megvalósuló sportcélú ingatlanfejlesztésre irányuló – sportcsarnok – tárgyi eszköz beruházással összefüggésben pályázatot nyújtson be a SZOVA Nonprofit Zrt. tulajdonában lévő 0172/6 hrsz.-ú ingatlanból kialakuló terület vonatkozásában.

A Szombathelyi Kézilabda Klub és Akadémia elnökének tájékoztatása szerint a Magyar Kézlabda Szövetség be/SFP-10280/2022/MKSZ határozatszámú döntése alapján 89.619.964,-Ft a Szombathelyi Kézilabda Klub és Akadémia rendelkezésére áll a sportcsarnok terveztetéséhez.

Arról is tájékoztatott továbbá, hogy a tervezést követően a megvalósításhoz szükséges források várhatóan 2024 őszéig rendelkezésükre fognak állni.

A fentiek alapján azzal a kérelemmel fordultak hozzám, hogy járuljak hozzá ahhoz, hogy a SZOVA Nonprofit Zrt. tulajdonában lévő 0172/6 hrsz.-ú ingatlanból a mellékelt térképen jelölt, telekalakítással kialakításra kerülő 10.452 m2 nagyságú földrészleten a Szombathelyi Kézilabda Klub és Akadémia a sportcsarnokot megterveztesse.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatot elfogadni szíveskedjék.

**Szombathely, 2023. március 23.**

**/: Dr. Nemény András :/**

**Határozati javaslat**

**……/2023. (III. 30.) Kgy. sz. határozat**

1. Szombathely Megyei Jogú Város Közgyűlése megerősíti azon szándékát, hogy SZOVA Nonprofit Zrt. tulajdonában lévő 0172/6 hrsz.-ú ingatlanból a mellékelt térképen jelölt, telekalakítással kialakításra kerülő 10.452 m2 nagyságú területet legkésőbb 2024. augusztus 31. napjáig térítésmentesen biztosítani kívánja a Szombathelyi Kézilabda Klub és Akadémia részére utánpótlás csarnok építése céljából.
2. A Közgyűlés hozzájárul ahhoz, hogy az 1. pontban meghatározott ingatlanon a Szombathelyi Kézilabda Klub és Akadémia a sportcsarnokot megterveztesse saját költségére és kockázatára.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:** azonnal